b'\n_START_ARTICLE_\nMarinemindesm\xc3\xa6rke Laboe\n_START_PARAGRAPH_\nMarinemindesm\xc3\xa6rke Laboe (Tysk: Marine-Ehrenmal Laboe) eller ogs\xc3\xa5 Laboe-t\xc3\xa5rnet er et mindesm\xc3\xa6rke i Laboe, n\xc3\xa6r Kiel, i Slesvig-Holsten i Tyskland. Bygningen af mindesm\xc3\xa6rket blev iv\xc3\xa6rksat i i 1927 og var f\xc3\xa6rdigbygget i 1936. Oprindeligt var mindesm\xc3\xa6rket tilt\xc3\xa6nkt det personale fra Kaiserliche Marine der mistede livet under 1. verdenskrig, efter 2. verdenskrig blev mindesm\xc3\xa6rket \xc3\xa6ndret til ogs\xc3\xa5 at mindes de faldne fra Kriegsmarine. I 1954 \xc3\xa6ndrede man p\xc3\xa5 mindesm\xc3\xa6rket s\xc3\xa5 det nu blev tilegnet s\xc3\xb8m\xc3\xa6nd fra alle lande som d\xc3\xb8de under verdenskrigene._NEWLINE_Monumentet best\xc3\xa5r af et 72 meter h\xc3\xb8jt t\xc3\xa5rn med en udsigtsplads p\xc3\xa5 toppen. Udsigtspladsen befinder sig i alt 85 meter over havoverfladen. I omr\xc3\xa5det er der en underjordisk mindesal, en historisk samling og undervandsb\xc3\xa5den U-995 der er omdannet til et museum ligger for foden af t\xc3\xa5rnet. U-995 er den eneste tilbagev\xc3\xa6rende Type VII undervandsb\xc3\xa5d i verden._NEWLINE_T\xc3\xa5rnet blev tegnet af arkitekten Gustav August Munzer, som sidenhen har udtalt at t\xc3\xa5rnets form ikke skulle henvise til noget specifikt, men blot skulle give beskueren et positivt indtryk._NEWLINE_Et par kilometer syd for mindesm\xc3\xa6rket ligger et mindre mindesm\xc3\xa6rke, i M\xc3\xb6ltenort, som mindes faldne ub\xc3\xa5dssejlere i begge verdenskrige.'